รัฐบาลไทย-ข่าวทำเนียบรัฐบาล-ก.อุตฯ ดึงภาคเอกชน กฟผ. กทม. จัดกิจกรรมจิตอาสาฟื้นฟูคลองแสนแสบและคลองสาขา เทิดพระเกียรติเนื่องในโอกาสวันเฉลิมพระชนมพรรษา รัชกาลที่ 10
วันศุกร์ที่ 17 กรกฎาคม 2563
ก.อุตฯ ดึงภาคเอกชน กฟผ. กทม. จัดกิจกรรมจิตอาสาฟื้นฟูคลองแสนแสบและคลองสาขา เทิดพระเกียรติเนื่องในโอกาสวันเฉลิมพระชนมพรรษา รัชกาลที่ 10
ก.อุตฯ ดึงภาคเอกชน กฟผ. กทม. จัดกิจกรรมจิตอาสาฟื้นฟูคลองแสนแสบและคลองสาขา เทิดพระเกียรติเนื่องในโอกาสวันเฉลิมพระชนมพรรษา รัชกาลที่ 10
กระทรวงอุตสาหกรรม ร่วมเครือข่ายพันธมิตรภาคเอกชน การไฟฟ้าฝ่ายผลิตแห่งประเทศไทย ประชาชนในพื้นที่มีนบุรี และหนองจอก กว่า 200 คน จัดกิจกรรม “จิตอาสา ทําความสะอาด กําจัดวัชพืช คลองแสนแสบและคลองสาขา” บริเวณคลองลําต้นไทร ส่งเสริมผู้ประกอบการและประชาชนที่อยู่บริเวณคลองให้มีความรับผิดชอบต่อสังคมและสิ่งแวดล้อม เพื่อเทิดพระเกียรติเนื่องในโอกาสวันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว
นางวรวรรณ ชิตอรุณ รองปลัดกระทรวงอุตสาหกรรม ในฐานะผู้อํานวยการศูนย์อํานวยการจิตอาสากระทรวงอุตสาหกรรม เปิดเผยว่า กระทรวงอุตสาหกรรม ได้รับมอบหมายจากศูนย์อํานวยการใหญ่ จิตอาสาพระราชทาน (ศอญ.จอส.) ให้ร่วมบูรณาการพัฒนาคุณภาพน้ําบริเวณคลองแสนแสบและคลองสาขา เพื่อเทิดพระเกียรติเนื่องในโอกาสวันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว (รัชกาลที่ 10) เนื่องจากบริเวณริมคลองแสนแสบและคลองสาขา มีโรงงานอุตสาหกรรม และบ้านเรือนตั้งอยู่เป็นจํานวนมากทุกภาคส่วนจึงต้องให้ความสําคัญในการดูแลรักษา ฟื้นฟูคลองแสนแสบ ปรับปรุงสภาพแวดล้อม เพื่อแสดงถึงความรับผิดชอบต่อสังคมและสิ่งแวดล้อม
โดย “กิจกรรมจิตอาสาพัฒนาคุณภาพน้ําบริเวณคลองแสนแสบ ในวันนี้ กระทรวงอุตสาหกรรม        ได้ดําเนินการทําความสะอาด กําจัดวัชพืช ณ คลองลําต้นไทร ซึ่งเป็นคลองสาขาของคลองแสนแสบ อยู่บริเวณบริษัท ซีพีเอฟ (ประเทศไทย) จํากัด (มหาชน) โดย ซีพีเอฟ เป็น Big Brother ของการจัดกิจกรรมนี้ โดยมีผู้เข้าร่วมกิจกรรมจากหลายภาคส่วน ได้แก่ การไฟฟ้าฝ่ายผลิตแห่งประเทศไทย ผู้ประกอบการอุตสาหกรรมในพื้นที่ สํานักการระบายน้ํา สํานักงานเขตมีนบุรี สํานักงานเขตหนองจอก รวมทั้งประชาชนจิตอาสาเขตมีนบุรีและเขตหนองจอก กว่า 200 คน เพื่อสร้างจิตสํานึกและการมีส่วนร่วมกับในการรักษาสิ่งแวดล้อม ขยายผลความร่วมมือในใจคน ให้เกิดความยั่งยืนของการฟื้นฟูคลองแสนแสบและสภาพแวดล้อมโดยรอบ”
ทั้งนี้ คลองแสนแสบมีความยาวกว่า 70 กิโลเมตร ไหลผ่านจังหวัดกรุงเทพฯ และฉะเชิงเทรา ซึ่งกระทรวงอุตสาหกรรมได้ดําเนินกิจกรรมจิตอาสาเพื่อพัฒนาคุณภาพน้ําในลําน้ําและลุ่มน้ําสายหลักของประเทศแบ่งเป็น 3 ระยะ ได้แก่ ระยะที่ 1 แผนระยะสั้น (Quick win) เป็นกิจกรรมเร่งด่วน เพื่อพัฒนาภูมิทัศน์         รณรงค์รักษาความสะอาด เก็บขยะและวัชพืชบริเวณคลองแสนแสบ และคลองสาขา ระยะที่ 2 แผนระยะกลาง ดําเนินกิจกรรมเกี่ยวกับ การพัฒนาภูมิทัศน์ นํานวัตกรรมหรือเทคโนโลยีที่เหมาะสม มาใช้สนับสนุนการดําเนินงานและส่งเสริมผู้ประกอบการอุตสาหกรรมให้มีความรับผิดชอบต่อสังคมและสิ่งแวดล้อม การรณรงค์การใช้ถังดักไขมันในครัวเรือน ร้านค้าตลาดน้ําขวัญเรียม รวมทั้งชุมชนริมคลอง ก่อนระบายน้ําทิ้งลงคลองแสนแสบ ระยะที่ 3 แผนระยะยาว ดําเนินกิจกรรมเกี่ยวกับการเฝ้าระวังคุณภาพน้ํา การกํากับดูแลโรงงาน รวมทั้งการปรับปรุงคุณภาพน้ําของชุมชนต้นแบบในเขตพื้นที่กรุงเทพมหานคร โดยเมื่อวันที่ 13 กรกฎาคม 2563 ได้จัดกิจกรรมจิตอาสาล่องเรือเก็บขยะพลาสติก ผักตบชวา ในคลองแสนแสบ บริเวณวัดบําเพ็ญเหนือ เพื่อลดการเน่าเสีย ป้องกันขยะอุดตันระบบระบายน้ําในคลองแสนแสบ ส่วนลุ่มน้ําท่าจีน ได้ดําเนินการเมื่อวันที่ 16 กรกฎาคม 2563 ที่คลองสี่วาพาสวัสดิ์ จังหวัดสมุทรสาคร โดยจัดให้มีการลงนามบันทึกความร่วมมือ (MOU) บําบัดน้ําก่อนปล่อยน้ํา การรณรงค์เข้าสู่อุตสาหกรรมสีเขียว (Green Industry) รวมทั้งการอบรมสร้างเครือข่ายภาคส่วนที่เกี่ยวข้องให้ร่วมเฝ้าระวังดูแล ลําน้ําสาธารณะ และในปีงบประมาณ 2564 กระทรวงฯ มีแผนการดําเนินโครงการจิตอาสารักษ์แม่น้ําในลุ่มน้ําสายหลักของประเทศ โดยเฉพาะจุดที่มีกลุ่มโรงงานอุตสาหกรรมตั้งอยู่ ซึ่งจะครอบคลุมแม่น้ําสายหลักทั่วประเทศ นางวรวรรณ กล่าวทิ้งท้าย
.......................................................
17 กรกฎาคม 2563